II. RANA. 35 



neis albo-maculatis, infra albis, vittis quatuor brunneis, tibiis supra maculis tribus quatuorve magnis 

 brunneis, interne vitta brunnea, infra brunneo - alboque marmoratis; pedibus anticis inferne brunneo- 

 marmoratis ; corpore subtus albo , pectore abdomineque punctis obscurioribus brunneis adspersis. 



A speciebus nonnullis, quibuscum paradoxa confundi posset v. c. a fusca, subsaltante et 

 variegata, illa differt digitts acutioribus, palmarum pollice reliquis digitis opposito et, ut Schneideri 

 verbis utar, quasi ad comprehendendum facto, plantarum digitis perfectissime membrana junctis, prae- 

 cipue quoque pedibus posticis multo longioribus. Situs et directio pollicis in omnibus iconibus hujus 

 speciei, etiam in Daudinianis, neglecta est. De callo, ad basin pollicis sito, Schneider dicit, eum 

 sexti digiti speciem praebere; in nonnullis iconibus Sebanis, praecipue autem in icone 17, hic callus, 

 contra naturam, verum digitum sextum exhibet. Apices liberi digitorum posticorum in omnibus 

 auctorum iconibus, etiam in Merianis, longiores sunt quam in nostris individuis — Secundum Mer- 

 remium digitorum posticorum tres extimi subaequales sunt. Licet vero digiti postici paradoxae, 

 caeteris paribus, breviores sint quani in plurimis reliquis ranis, indeque differentia longitudinis eorum 

 levioris momenti, tamen illorum trium digitorum medius distincte longior est quam duo alteri. In ico- 

 nibus auctorum longitudinis relativae digitorum nulla ratio habita est, vel potius longitudo relativa 

 eorum prorsum a natura discedit. 



4. R. S U B S A L T A N S. N. 



Pedibus posticis subbrevibus, supra granulatis, plantis palmatis ; corporis latcribus subseriatim 

 granulosis ; lateribus femoribusnuc maculatis (Tab. VII). 



Forma corporis, imprimis etiam capitis, Ranae esculentae respondet; sed pedes postici, 

 singulaeque eorum partes, breviores sunt, quod praecipue in digitis conspicuum est; tympanum quoque 

 tympano esculentae magnitudine cedit. 



Longitudo, ab apice capitis ad anum usque, 2 pollicum et 5 linearum; pedum posticorum, 

 ab ano ad digiti longissimi apiceni, 3^ pollicum. Superna capitis trunci et pedum pars sordide dilu- 

 teque f usco-rubricosa est (animali vivo forsan viridis erat, cum nostra Rana esculenta in spiritu 

 vini eundem induerit colorem) , maculis nonnullis obscurioribus fuscescentibus , quae tamen ad latera 

 corporis et ad margines maxillarum, fundo pallidiore, distinctiores sunt, et in pedum latere externo 

 medio maculas transversales exhibent; supra et infra has maculas pedes, maculis minoribus irregulari- 

 bus fuscis, in femorum parte infera obscurioribus et elegantioribus, marniorati sunt. Corpus totum, 

 cum capite et artubus, subtus album sordidum unicolor est, levissimumque, absque omni gra- 

 nulorum vestigio. Plicae duae dorsales, ab oculis ortae, jam ante medium dorsi evanescunt et 

 in granula lougitudinalia dissolvuntur, quae itidem mox omnino abolescunt. Plica lateralis colli, 

 ab angulo postico oculi orta, circa tympani marginem superum et posticum deflexa, desinit supra 

 pedes anticos in apicem sub angulo recto latus corporis versus fracta. Latera, dorsi pars postica, 

 pedum posticorum pars supera, granulis minutissimis albis imperforatis scatent, verruculis majo- 

 ribus intersparsis , quarum plurimas granulum album centrale, illas tibiarum autem acervulus plurium 

 granulorum occupat. Ilae verruculae ad latera corporis in duas tresve series distinctas longitudinales 

 dispositae sunt; in iis quoque, quibus tibiae obsitae sunt, haec indoles dispositionis in series bene di- 

 gnoscitur. Praeprimis vasa subcutanea ramosa pedum posticoruin, per cutem ipsam, ad modum vena- 

 rum manus hominis, pellucentia, talibus verruculis granulisque obsita sunt. Digiti subtus ad junctu- 

 ras articulorum callo parvo instructi sunt; a callo basali digiti interni plantarum, in Iatere interno 

 tarsi, plica ascendit pallida ferme usque ad calcem. In icone addita planta dextra faciem superam, 

 sinistra autem inferam, ostendit. 



